otázke pozvať kandidátske krajiny.
Podľa diplomatických zdrojov Nemecko, Francúzsko a Belgicko, ktorí sú najväčšími odporcami vojenského riešenia irackej krízy, zablokovali pozvanie budúcich členských štátov únie. Naopak Británia, Španielsko či Taliansko, ktorí spolu s niektorými kandidátmi podpísali známy "list ôsmich" na podporu USA, požadovali ich pozvanie.
Grécke predsedníctvo v EÚ v stredu najskôr pozvánky kandidátom poslalo, popoludní ich však podľa diplomatov stiahlo kvôli nesúhlasu Nemecka, Francúzska a Belgicka. V pondelok 17. februára sa tak v Bruseli stretnú len šéfovia štátov a vlád 15 členských štátov EÚ, ich kolegov z 13 kandidátskych krajín, vrátane Slovenska, bude v utorok informovať o výsledkoch summitu grécky premiér Kostas Simitis. Diplomatický zdroj potvrdil, že grécke predsedníctvo sa definitívne rozhodlo informovať premiérov kandidátskych krajín až v utorok. Schôdzka sa má začať o 12. h a mala by trvať hodinu. Po nej bude ešte nasledovať pracovný obed. Za Slovensko sa na stretnutí k irackej kríze zúčastní premiér Mikuláš Dzurinda, ktorý sa v Bruseli zastaví pri návrate z návštevy Portugalska.
Najdôležitejšie správy z východu Slovenska čítajte na Korzar.sme.sk.